C 205/12
LV
Eiropas Savienības Oficiālais Vēstnesis
12.6.2023.
Tiesas (devītā palāta) 2023. gada 27. aprīļa spriedums (Înalta Curte de Casaţie şi Justiţie (Rumānija) lūgums sniegt prejudiciālu nolēmumu) – Banca A/Agenţia Naţională de Administrare Fiscală (ANAF), Preşedintele ANAF (Lieta C-827/21 (1), Banca A (Apvienošanās direktīvas piemērošana iekšējā situācijā)) (Lūgums sniegt prejudiciālu nolēmumu – Direktīva 2009/133/EK – 7. pants – Apvienošana pievienojot – Pilnībā iekšējs darījums – Savienības tiesību pārākums ārpus Savienības tiesību piemērošanas jomas – Neesamība – Savienības tiesību interpretācija ārpus to piemērošanas jomas – Tiesas kompetence prejudiciāla nolēmuma sniegšanā – Nosacījums – Savienības tiesības, kas ar valsts tiesībām ir kļuvušas tieši un bez nosacījumiem piemērojamas) (2023/C 205/13) Tiesvedības valoda – rumāņu Iesniedzējtiesa Înalta Curte de Casaţie şi Justiţie
Pamatlietas puses Prasītāja: Banca A Atbildētājas: Agenţia Naţională de Administrare Fiscală (ANAF), Preşedintele ANAF
Rezolutīvā daļa 1) Savienības tiesībās nav noteikts valsts tiesas pienākums interpretēt atbilstoši Padomes Direktīvai 2009/133/EK (2009. gada 19. oktobris) par kopēju nodokļu sistēmu, ko piemēro dažādu dalībvalstu uzņēmējsabiedrību apvienošanai, sadalīšanai, daļējai sadalīšanai, to aktīvu pārvešanai un akciju maiņai, kā arī SE vai SCE juridiskās adreses pārcelšanai no vienas dalībvalsts uz citu, valsts tiesību normu, kas piemērojama divu uzņēmumu, kuriem juridiskā adrese ir vienā dalībvalstī, pilnībā iekšējam apvienošanas darījumam, ja šis darījums neietilpst šīs direktīvas piemērošanas jomā.
2) Tiesas kompetencē nav atbildēt uz prejudiciālajiem jautājumiem par Direktīvas 2009/133 interpretāciju, ja, pirmkārt, pamatlietas fakti neietilpst tās piemērošanas jomā, un, otrkārt, valsts tiesības nepadara to piemērojamu šiem faktiem tieši un bez nosacījumiem.
(1)
OV C 165, 19.4.2022.
Tiesas (septītā palāta) 2023. gada 20. aprīļa spriedums (Bundesverwaltungsgericht (Austrija) lūgums sniegt prejudiciālu nolēmumu) – BF/Versicherungsanstalt öffentlich Bediensteter, Eisenbahnen und Bergbau (BVAEB) (Lieta C-52/22 (1), BVAEB (Vecuma pensiju pielāgošana)) (Lūgums sniegt prejudiciālu nolēmumu – Sociālā politika – Vienlīdzīga attieksme nodarbinātības un profesijas jomā – Direktīva 2000/78/EK – Aizliegums diskriminēt vecuma dēļ – 2. panta 1. punkts un 2. punkta a) apakšpunkts – 6. panta 1. punkts – Vecuma pensija – Valsts tiesiskais regulējums, kurā paredzēta ierēdņu pensiju shēmas pakāpeniska pielāgošana vispārējai pensiju shēmai – Pensijas apmēra pirmā korekcija, kas vienai ierēdņu kategorijai tiek veikta agrāk nekā citai ierēdņu kategorijai – Attaisnojumi) (2023/C 205/14) Tiesvedības valoda – vācu Iesniedzējtiesa Bundesverwaltungsgericht